
Klasa: 112-03/26-01/11
Urbroj: 251-667-02-26-8
Zagreb, 3.9.2026. 

Na temelju članka 107. stavka 9. zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 133/20., 151/22., 156/23.) i Pravilnika o načinu i postupku zapošljavanja (u daljnjem tekstu: Pravilnik), Povjerenstvo za procjenu i vrednovanje kandidata objavljuje


POZIV NA TESTIRANJE 

Za natječaj objavljen 25.8.2026. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne škole „Dominik Savio“, Omiška ulica 8, Zagreb, za radno mjesto učitelj/ica kemije – 1 izvršitelj/ica na određeno nepuno radno vrijeme (8 sati tjedno), provest će se usmeno testiranje kandidata putem razgovora (intervjua).

Testiranje će se provesti s kandidatima koji ispunjavaju uvjete natječaja i koji su pravodobno dostavili potpunu i urednu natječajnu dokumentaciju.
Testiranju ne može pristupiti kandidat koji ne može dokazati identitet te osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune. Ako kandidat ne pristupi testiranju u navedenom vremenu smatra se da odustaje od daljnjeg natječajnog postupka. 
Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se može utvrditi identitet kandidata. 

Usmeno testiranje održat će se u prostorijama Osnovne škole „Dominik Savio“, Omiška ulica 8, 10110 Zagreb (kamena kuća, I. kat) i to:
· u ponedjeljak, 7. rujna 2026., s početkom u 14:00 sati 



Na usmenoj procjeni, tj. intervju utvrđivat će se znanje, sposobnosti, interesi i motivacija za rad u školi. 
Provjera se sastoji od procjene poznavanja sljedećih propisa:
1. Zakon o odgoju i obrazovanju u osnovnoj i srednjoj školi
1. Pravilnik o načinima, postupcima i elementima vrednovanja učenika u osnovnoj i srednjoj školi
1. Pravilnik o pedagoškoj dokumentaciji i evidenciji te javnim ispravama u školskim ustanovama
1. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju
1. Pravilnik o kriterijima za izricanje pedagoških mjera
1. Odluka o donošenju kurikuluma za nastavni predmet kemije za osnovne škole i gimnazije u Republici Hrvatskoj
1. Statut Osnovne škole „Dominik Savio“

Kandidati koji ispunjavaju uvjete natječaja te koji su uz prijavu na natječaj dostavili pravodobno svu traženu (potpunu) natječajnu dokumentaciju te se pozivaju da pristupe usmenoj procjeni: 

OIB: 90134499793

